Beweeg as ons nie mag beweeg nie? | Fontainebleau Gemeenskapskerk
Beweeg sonder Beweeg?!
Tydens die inperking wil ons beweeg sonder beweeg en omgee sonder rondry!
Prakties beteken dit: niemand mag kos of goedere by die kerk aflaai nie, en ook nie versprei sonder die nodige permitte nie.
Hoe Beweeg ons as ons nie mag beweeg nie?
Hier is 'n paar vrae wat ons gereeld kry?
Mag ek kos by die kerk gaan aflaai? Nee. Dit is onwettig.
Mag ek op straat kospakkies uitdeel? Slegs as jy die nodige permitte het.
Moet ek vir arm mense kos voorberei? Nie nou nie.
Hoe kan ons dan saam staan in hierdie tyd?
Gebed: Bid by die naam vir mense wat deur moeilike tye gaan. Bid vir ons regering en al die noodsaaklike diensverskaffers. In ons gemeente is dit die mense wat in die Beweeg kantoor werk en Betereinders, asook van ons vennote. Loer gerus op ons webblad om te sien vir wie jy kan bid.
Belydenis: om met integriteit te dink oor armoede en nood in die tyd, vra ons vir God om ons te wys waar ons tekort geskiet het of ongehoorsaam was in ons leef en dink, voor Covid 19 en selfs nou in hierdie onsekere tye.
Bou 'n BeweegBoks in jou huis: plaas 'n kos item in die boks as jy lekker eet of inkopies doen. Na die inperking sal ons almal ons BeweegBokse kerk toe bring, die nood gaan baie groot wees. So bly ons nou sensitief en 'een'.
Gee geld. Skenk finansieel. Hierdie is 'n tyd waar ons as gemeente, uit diep dankbaarheid, na buite kyk en mense op 'n slim en strategiese manier bystaan, veral die mees weerloses. Ons kry deur geld en koeponne hulp baie vinnig by mense omdat ons hard gewerk het aan ons verhoudings en vennootskappe. As jy gee, gee uit dankbaarheid, solidariteit en gee onvoorwaardelik. Gee waar jy mense se karakter ken en hul oordeel vertrou. Jy kan gee deur die gemeente se snapscan te gebruik of 'n
Help die Helpers
In die week van 3-10 Mei is dit nog nie toelaatbaar vir tuiniers en domestics om te werk nie. Maak seker jy hou aan om hulle te betaal en dat jy hulle nie aanmoedig om die wet te oortree nie. Praat dalk met hulle oor nood daar waar hulle woon. Dalk kan jy ekstra hulp verleen waarmee hulle hul bure, familie of vriende kan help, daar waar hulle bly. As jy nie baie arm vriende het nie, dink sommer dalk ook aan van jou vorige helpers, dalk kan jy hulle in hierdie tyd seën.
Onthou: As jy 'n arm persoon wil help, onthou om te fokus op 'n respekvolle postuur. Bel hulle, hoor hoe gaan dit, vra algemene vrae. Later in die gesprek kan jy verneem oor uitdagings, vra of jy met iets kan help en spits jou ore vir wat nodig is en hoe die persoon verkies om gehelp te word.
"Ons beweeg nie omdat ons oulik en gaaf is nie, maar vanuit 'n diep oortuiging van geregtigheid en eenheid"